Lav et referat af nedenstående tekst:

Tekst:
I dag, torsdag, var endnu en stor genåbningsdag i Danmark. Nu har blandt andet teatre, biografer, spillesteder og fitnesscentre fået lov til igen at slå dørene op. Det glæder de sig over hos fitnesscentret, Hadsund Motion. - Det er jo fantastisk at komme i gang igen, for det er lang tid, vi har haft lukket nu, siger ejer af centret, Tommy Hansen, til TV2 Nord. Lidt a la juleaften Fitnesscentret genåbnede tidlig torsdag morgen, og for mange af de nordjyder, som vi talte med i centret i løbet af formiddagen, har dagens genåbning været længe ventet. - Det er sgu fedt. Det er godt at komme i gang, siger William Bonde fra Hadsund. - Det er jo en fantastisk følelse. Det er dejligt at komme herop igen og få rykket nogle vægte, lyder det fra Mads Larsen til TV2 Nord. - Det er dejligt. Det var, som jeg havde forventet, at der var sådan en spænding - lidt a la juleaften, siger Ejnar Jensen, der arbejder som frivillig instruktør hos Hadsund Motion. Coronapas giver udfordringer Selvom Hadsund Motion glæder sig over genåbningen, så er de samtidig udfordret af de nye restriktioner, der følger med. For de skal nu - udover de vante retningslinjer - tjekke medlemmernes coronapas ved indgangen. Og det kan være en udfordring med åbningstider, der normalt går fra klokken fem om morgenen til klokken ét om natten. - Vi skal jo have bemandet centret hele tiden, hvilket vi ikke er vant at gøre. Så det er jo en stor økonomisk udgift, vi skal punge ud med, forklarer ejer Tommy Hansen. På grund af reglen har de derfor været nødt til at omrokere og skære i åbningstiden. - Det er da ikke optimalt. Folk skal kunne komme ned og træne, når de har lyst og tid til det. Men som tingene ser ud lige nu, så kan det ikke være anderledes, siger Tommy Hansen. For ham har det under nedlukningen været hårdt økonomisk at være ejer af et fitnesscenter, men han forklarer, at de holder hovedet højt og nu ser fremad. - Vi håber på, at der er bedre tider i sigte nu, siger han.

Referat:
For mange nordjyder er glæden stor over genåbningen af fitnesscentrene. Dog giver den nye regel om coronapas udfordringer, lyder det fra et center i Hadsund.